การควบคุมภายใน

1.  สรุปความเห็นของคณะกรรมการบริษัท

 การกำกับดูแลกิจการ

คณะกรรมการของบริษัทฯ ประกอบด้วยกรรมการที่ความรู้ ความสามารถ และประสบการณ์
ในการดำเนินธุรกิจ ทำหน้าที่กำหนดนโยบาย วิสัยทัศน์ กลยุทธ์ เป้าหมาย ภารกิจ
ทิศทางการดำเนินงานของบริษัทและติดตามดูแลให้ฝ่ายจัดการบริหารงานให้เป็นไปตามนโยบายที่กำหนดไว้อย่างมีประสิทธิภาพ
โดยปฏิบัติหน้าที่ตามกฎหมาย ข้อบังคับ วัตถุประสงค์ และมติที่ประชุมผู้ถือหุ้น
ด้วยความรับผิดชอบซื่อสัตย์สุจริต และคำนึงถึงผลประโยชน์สูงสุดของบริษัทฯ และผู้ถือหุ้น

การควบคุมภายใน

บริษัทฯให้ความสำคัญต่อระบบการควบคุมภายในเป็นอย่างอย่างยิ่ง
เพื่อป้องกันความเสียหายที่จะเกิดขึ้นกับบริษัทฯ โดยทางบริษัทได้กำหนดเป้าหมาย
แผนการดำเนินงาน แนวทางยุทธศาสตร์ และภาระกิจไว้อย่างชัดเจนเหมาะสม
เพื่อเป็นแนวทางปฏิบัติ ซึ่งแต่ละแนวทางมีความโปร่งใสในการปฏิบัติงาน สามารถวัดผลงานได้
สาระสำคัญของระบบการควบคุมภายในที่บริษัทฯกำหนดไว้ดังนี้

  ก) การควบคุมภายในด้านการดำเนินการ เช่น

-   กำหนดขอบเขตหน้าที่และอำนาจในการดำเนินการให้ชัดเจน

-   กำหนดแผนงานในการดำเนินธุรกิจ

-   คู่มือหรือมาตรฐานการปฏิบัติงาน

-   รายงานผลการปฏิบัติงานเป็นระยะๆ

-   จัดทำและพัฒนาแนวการตรวจสอบ (Audit Program)

  ข) ด้านบัญชีและการเงิน เช่น

-   นโยบายบัญชีที่เหมาะสม

-   การจัดทำงบการเงินที่เปิดเผยข้อมูลอย่างเพียงพอ เข้าใจง่าย
    และหลีกเลี่ยงการนำเสนอข้อมูลที่ ก่อให้เกิดการเข้าใจผิด

-   การกระทบยอดระหว่างรายละเอียดประกอบยอดคงเหลือกับยอดตามบัญชีแยกประเภท

-   แบ่งหน้าที่ความรับผิดชอบของหน่วยงานรับจ่ายเงินและหน่วยงานตรวจสอบการรับจ่ายเงิน

-   การรับเงินของบริษัทฯให้เป็นลักษณะการรับเช็คขีดคร่อม และต้องออกใบเสร็จรับเงิน

-   การจ่ายเงินของบริษัทฯให้เป็นลักษณะการออกใบแจ้งหนี้ และจ่ายเช็คขีดคร่อม

-   ปรับปรุงทะเบียนคุมโฉนดที่ดิน ให้สามารถที่จะระบุได้อย่างชัดเจนว่า โฉนดที่ดินเหล่านั้น
    นำไปค้ำประกันที่ใด หรือเก็บที่บริษัทฯ

-   การจัดทำรายละเอียดเงินกู้ยืม

-   การจัดทำรายงานวิเคราะห์อายุลูกหนี้ (บัญชีลูกหนี้รายตัว) ในแต่ละงวดเวลา

-   การติดตามยอดคงเหลือในบัญชีที่มีรายการค้างเป็นเวลานาน

  ค) ด้านการดูแลและป้องกันทรัพย์สิน เช่น

-   มีนโยบายซื้อสินทรัพย์ถาวรเท่าที่จำเป็น

-   การจัดทำประกันภัยสำหรับสินทรัพย์ที่มีมูลค่าสูงเท่านั้น โดยเฉพาะอย่างยิ่ง เครื่องจักรใหญ่ที่มี
    ราคาแพง

-   การจัดระบบการจัดเก็บเอกสารสำคัญของบริษัท เช่น หนังสือสัญญาจำนำ/จำนองทรัพย์สินกับ
    ธนาคาร สัญญาซื้อขายที่ดิน สัญญากู้ยืมเงิน เป็นต้น

-   กำหนดผังแสดงการปฏิบัติงานและทางเดินเอกสารของระบบการจัดซื้อและรับของ ระบบการ
    เบิกของ ระบบเงินสดย่อย ระบบการจ่ายเงิน และระบบการรับเงิน

  ง) ด้านการปฏิบัติให้เป็นไปตามกฎระเบียบและนโยบาย เช่น

-   กำหนดระเบียบ ประกาศ คำสั่ง ในเรื่องต่างๆ ให้เป็นลายลักษณ์อักษรอย่างชัดเจน

-   กำหนดนโยบายและเป้าหมายประจำปี

 จ) ระบบสารสนเทศ

บริษัทฯได้เล็งเห็นความสำคัญในการพัฒนาระบบสารสนเทศ และระบบข้อมูลอย่างมาก โดยในปี
2544 บริษัทฯ ได้พัฒนาระบบสารสนเทศใหม่ทั้งหมด เพื่อให้ข้อมูลของบริษัทมีความถูกต้องสมบูรณ์
และเพียงพอต่อการตัดสินใจของผู้บริหารและคณะกรรมการบริษัทฯ โดยเฉพาะระบบการจัดเก็บข้อมูล
เอกสารประกอบการลงบัญชี การบันทึกบัญชีต่างๆ โดยจัดเป็นหมวดหมู่ ตามนโยบายบัญชี
มาตราฐานบัญชี

  คณะกรรมการของบริษัทมีมุ่งเน้นถึงความสำคัญของระบบการควบคุมภายในของบริษัทฯ ความ

เพียงพอ และเหมาะสมกับการดำเนินธุรกิจ สามารถป้องกันทรัพย์สินของของบริษัทฯและบริษัทย่อย
ไม่ให้เกิดความเสียหาย หรือจากการที่มีผู้มีอำนาจ ผู้บริหารจะนำไปใช้หรือหาประโยชน์โดยมิชอบ
ในขณะเดียวกันก็ยังได้ให้ความสำคัญต่อข้อเสนอแนะ ข้อคิดเห็นทั้งจากผู้สอบบัญชี
เพื่อพัฒนาระบบการควบคุมภายใน และควบคุมการปฏิบัติงาน การบริหารจัดการความเสี่ยงบริษัทฯ
ให้มีประสิทธิภาพประสิทธิผลเพิ่มยิ่งขึ้น

 

  10.2 สรุปความเห็นของคณะกรรมการตรวจสอบหรือกรรมการอิสระ

  คณะกรรมการตรวจสอบได้มีการประชุม เพื่อกำหนดบทบาทและทำความเข้าใจเกี่ยวกับ
  หน้าที่และความรับผิดชอบ วิเคราะห์งบการเงินในแต่ละไตรมาส
  วิเคราะห์ผลการตรวจสอบภายในและประเมินผลระบบควบคุมภายในของบริษัทฯ

 ข้อสรุปของคณะกรรมการตรวจสอบมีดังต่อไปนี้

1.  รายงานทางการเงินของบริษัทฯ

คณะกรรมการตรวจสอบได้พิจารณางบการเงินในแต่ละไตรมาส
และงบการเงินรวมของบริษัทฯและบริษัทย่อย ปรากฏว่าได้ปฏิบัติถูกต้องตามมาตราฐานการบัญชีทั่วไป
ซึ่งเหมาะสมกับลักษณะธุรกิจของบริษัทฯ
พร้อมทั้งให้ความสำคัญต่อความซื่อสัตย์และจริยธรรมในการดำเนินธุรกิจ

2.  คณะกรรมการตรวจสอบได้พิจารณาการจัดโครงสร้างองค์กรที่จะช่วยให้ผ่ายบริการสามารถดำเนินงานได้อย่างมีประสิทธิภาพ
    โดยบริษัทฯมีการกำหนดและแบ่งแยกหน้าที่รวมทั้งอำนาจการอนุมัติอย่างชัดเจนและเหมาะสม
    มีนโยบายและระเบียบปฏิบัติเป็นลายลักษณ์อักษรรวมทั้งมีการกำหนดขั้นตอนและวิธีการในการทำธุรกรรม
    กับผู้เกี่ยวข้องอย่างเหมาะสม

3.  คณะกรรมการตรวจสอบ และ บริษัทฯ
    ได้เล็งเห็นถึงความสำคัญของการพัฒนาระบบสาระสนเทศและระบบข้อมูล ในปี 2544
    โดยทางบริษัทฯ ได้เริ่มพัฒนาระบบสาระสนเทศใหม่ทั้งหมด เพื่อให้ระบบข้อมูลมีความรวดเร็ว
    และมีการควบคุมการปฏิบัติงานทุกขั้นตอนซึ่งสามารถตรวจสอบได้พร้อมทั้งในปี 2545
    ทางบริษัทฯ มีแผนที่จะจัดทำคู่มือการปฏิบัติงานเพื่อให้สอดคล้องกับระบบสาระสนเทศที่พัฒนาใหม่
    โดยที่ทางคณะกรรมการตรวจสอบได้ร่วมพิจารณาและให้ข้อคิดเห็นถึงขั้นตอนการทำงาน

4.  คณะกรรมการตรวจสอบได้สอบทานให้บริษัทฯ และ
    บริษัทย่อยปฏิบัติตามกฎหมายว่าด้วยหลักทรัพย์และตลาดหลักทรัพย์
    และกฎหมายที่เกี่ยวข้องกับธุรกิจของบริษัทฯ

5.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท

ในนามคณะกรรมการตรวจสอบ

(นายวัชรกิติ วัชโรทัย)

ประธานกรรมการตรวจสอบ

บริษัท กฤษดามหานคร จำกัด (มหาชน)